เงินบาทแข็งแต่ผู้ส่งออก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ไม่บ่นถ้าไม่หยุดอีก34เดือนโวยแน่แบงก์ยันไม่หลุด31บาท/เหรียญ
โพสต์ทูเดย์ — ค่าเงินบาทยังแข็งค่าต่อเนื่อง คาดอีก 34 เดือน ผู้ส่งออกถึงโวยเมื่อออร์เดอร์เก่าหมดแล้ว
ค่าเงินบาทยังทำสถิติแข็งค่าอย่างต่อเนื่อง โดยเมื่อวันที่ 16 ส.ค. ปิดตลาดที่ 31.8131.83 บาทต่อเหรียญสหรัฐ แข็งค่าขึ้นประมาณ 10 สตางค์ เมื่อเทียบกับเปิดตลาดที่ระดับ 31.9031.93 บาทต่อเหรียญสหรัฐ เป็นผลจากผู้ส่งออกยังขายเงินเหรียญสหรัฐอย่างต่อเนื่อง 
ประกอบกับมีเงินทุนที่ไหลเข้าลงทุนในตลาดหุ้นไทย ซึ่งความเคลื่อนไหวของเงินบาทที่แข็งค่า ทำให้เห็นการเข้าดูแลค่าเงินโดยธนาคารแห่งประเทศไทย (ธปท.) เป็นระยะๆ เพื่อไม่ให้ค่าเงินแข็งค่าเร็วจนเกินไป แต่ทิศทางที่แข็งค่ายังเป็นไปในทางเดียวกับสกุลเงินภูมิภาค 
แหล่งข่าวจากสมาคมธนาคารไทย เปิดเผยว่า หากเงินทุนยังไหลเข้าไม่หยุด อาจจะเห็นค่าเงินบาทแข็งค่าไปแตะที่ระดับ 31.20 บาทต่อเหรียญสหรัฐ แต่คาดว่าไม่น่าจะหลุดกรอบ 31 บาทไปได้ หากไหลลงไปก็จะแข็งค่าจนผู้ส่งออกรับไม่ได้ 
ค่าเงินบาทที่แข็งค่าขนาดนี้ยังไม่ได้ยินเสียงโวยจากผู้ส่งออกก็เพราะผู้ส่งออกยังมีออร์เดอร์เก่าค้างอยู่ในมือ แต่ในอีก 34 เดือนข้างหน้าออร์เดอร์ใหม่จากต่างประเทศที่เข้ามา ก็จะต้องใช้ค่าเงินบาทล่าสุด เมื่อถึงเวลานั้นหากค่าเงินบาทยังแข็งค่าผู้ส่งออกก็จะเริ่มกดดันรัฐบาลให้ดูแลไม่ให้ค่าเงินบาทแข็งค่าเกินไป
แหล่งข่าวเปิดเผยอีกว่า ออร์เดอร์ที่ผู้ส่งออกรับมานั้นยังเป็นออร์เดอร์ที่เป็นราคาเมื่อค่าเงินบาทยังอ่อนตัวกว่านี้ ซึ่งผู้ส่งออกอาจจะเสียเปรียบเวียดนามที่ประกาศลดค่าเงินด่องประมาณ 10% แต่ไทยยังได้เปรียบประเทศคู่แข่งอย่างอินโดนีเซีย มาเลเซีย ทำให้ผู้ส่งออกไม่ออกมาบ่นเรื่องค่าเงินแต่อย่างใด
“สินค้าที่ส่งออกและได้ออร์เดอร์ล่วงหน้าเยอะก็คือ รถยนต์ สินค้าอาหาร และชิ้นส่วนอิเล็ก ทรอนิกส์ ซึ่งเรามีคู่แข่งน้อย และเราเป็นเจ้าตลาดอยู่ แต่หากเป็นสินค้าอื่นอาจจะมีปัญหาในเรื่องการแข่งขันด้านราคา” แหล่งข่าวเปิดเผย
อย่างไรก็ดี ค่าเงินบาทของไทยยังคงเกาะกลุ่มไปกับประเทศในภูมิภาคนี้ เพราะเงินไหลเข้าทั้งภูมิภาคจึงยังไม่ทำให้เกิดปัญหาแข่งขันส่งออกไม่ได้